# Bjeloglavi orao

| Bjeloglavi orao
 |
| --- |
|  |
| Bjeloglavi orao u dolini Skagit (Washington, SAD)
 |
| Status zaštite
 |
|
Status zaštite: **Niska zabrinutost** (IUCN 3.1)
 |
| Naučna klasifikacija
 |
| Carstvo:
 | Animalia  |
| Koljeno:
 | Chordata  |
| Razred:
 | Aves  |
| Red:
 | Accipitriformes  |
| Porodica:
 | Accipitridae Vieillot, 1816. |
| Rod:
 | *Haliaeetus*  |
| Vrsta:
 | H. leucocephalus  |
| Dvojni naziv
 |
| Haliaeetus leucocephalus (Linné, 1766.) |
|  |
| Rasprostiranje bjeloglavog orla tamno crveno: gnijezdilišta svijetlo crveno: ljetnje gnijezdilište ružićasto: zimsko boravište svijetlo ružićasto: tijekom selidbe
 |

**Bjeloglavi orao** (lat. *Haliaeetus leucocephalus*) je ptica grabljivica iz Sjeverne Amerike, poznata još kao nacionalna ptica i simbol Sjedinjenih Američkih Država. Područje koje nastanjuje se proteže većim dijelom Kanade i Aljaske, SAD-a i severnog Meksika. Nalazi se u blizini velikih voda koja su bogata hranom i visokog drveća koje koristi za izradu gnijezda. Vrsta je koncem 20. stoljeća bila na rubu istrebljenja, ali sada ima stabilnu populaciju tako da je uklonjena s popisa ugroženih vrsta u Sjedinjenim Američkim Državama.

Mladi bjeloglavi orao s plijenom u Nacionalnom parku Katmai (Aljaska)

## Opis

Portret bjeloglavog orla kojim se razlikuje od drugih "morskih orlova"
Bjeloglavi orao na grbu SAD-a
Perje odrasle ptice je smeđe boje osim glave i repa koji su prekriveni bijelim perjem. Kljun i noge su svijetlo žuti, a rep je srednje duljine. Bjeloglavi orao spada u krupne ptice. Dužina tijela odrasle jedinke je 70 - 102 centimetra, raspon krila je do 2,44 metra, i teži od 2,5 do 7 kilograma. Ženka je za 25 % veća od mužjaka. Najveće su ptice na Aljasci gdje krupna ženka može da teži preko 7,5 kg, i ima raspon krila od 2,4 metra. Glasanje bjeloglavog orla: [1]. Njegova ishrana se sastoji uglavnom od ribe. Ptica je spolno zrela s 4-5 godina života. Životni vijek im je u prosjeku 20 godina, ali u zarobnjeništvu može da živi i nešto dulje..

## Stanište, ishrana, razmnožavanje

*Haliaeetus leucocephalus*
Bjeloglavi orao pravi najveće ptičje gnijezdo u Severnoj Americi, do 4 metara dubine, 2,5 metara širine i dostiže težinu od 1 tone. Par se vraća uvijek u isto gnijezdo koje nadograđuje svake godine. Na Floridi je zabilježeno gnijezdo dubine 6,1 metar, 2,9 metara širine i 2,7 tona težine. Ženka snese 1 do 3 jaja, na kojim neizmjenično leže oba roditelja. Dok je jedna ptica na jajima druga je u potrazi za hranom. Jaja su u prosjeku duga 73 milimetra i imaju obim od oko 55 milimetara..

## Vrste

Bjeloglavi orao pripada rodu *Haliaeetus* (latinski od starogrčkog *haliaetos*), "morskih orlova", ali se samo morski orlovi koji imaju bijelo perje na glavi i repu nazivaju "bjeloglavima", tj. *eucocephalus* (lat. od starogrčkog *λευκος (leukos)* - bijelo, i *εφαλη, kefale* - glava). Razlikuje se dvije takve podvrste:

* *H. l. leucocephalus* (Linné, 1766.) je glavna podvrsta koja obitava južnije od paralele od 38°, koja obitava na jugu SAD-a i u meksičkoj državi Baja California.
* *H. l. washingtoniensis* (Audubon, 1827.), sinonima *H. l. alascanus* (Townsend, 1897.), je rasprostranjenija sjeverna podrvsta koja naseljava sjever SAD-a, Kanadu i Aljasku, s iznimkom populacije na rtu Hatteras, Sjeverna Karolina.

## Izvori

## Vanjske veze

* The National Eagle Center (`en`)
* American Bald Eagle Foundation Arhivirano 2023-08-22 na Wayback Machine-u (`en`)
* American Bald Eagle Information Arhivirano 2009-01-16 na Wayback Machine-u (`en`)
* Informacije i fotografije bjeloglavih orlova
* Video bjeloglavih orlova na Internet Bird Collection

|  |  |
| --- | --- |
|  | U Wikimedijinoj ostavi ima još materijala o temi: **Bjeloglavi orao** |
|  | Wikivrste imaju podatke o taksonu **Haliaeetus leucocephalus** |